Alexi Navalny

Si Alexe Anatolievich Navalny (namundag 4 Hunyo 1976 - 16 Pebrero 2024) sarong Rusong lider sa oposisyon,* 




  abogado, asin anti-kuropsyon na aktibista. Nagin siya prominente sa kinaban kan siya nag'organisar nin mga demonstrasyon kontra sa gobyerno asin kan siya nagdalagan sa opisyo sa tuyong pagtulod nin mga reporma kontra sa  korupsyon sa Rusya, asin sa pagkontra man ki Presidente Vladimir Putin saka kan gobyerno kaini. Si Navalny naladawan na iyo an "kinakatakotan na gayo ni Vladimir Putin" sabi kan The Wall Street Journal. Si Putin piglikayan na dai direkta masambit an saiyang pangaran.* 






  Si Navalny dati myembro kan Russian Opposition Coordination Council. Siya lider man kan Rusya kan Mag'aaboton na partido asin kagtugdas kan Pundasyon laban Korupsyon (FBK).                                                                                                                                                                 

Kagadanan asin legasiya

Kan 16 Pebrero 2024, an Federal Penitentiary Service nag'anunsyo na si Navalny nagadan sa preso sa Yamalo-Nenets nin Western Siberia pakatapos kan aga na maglakawlakaw asin magsabing maraot an mate. Pig'osip na siya nagadan kan 14:17 Yekaterinburg Time. An anunsyo sa preso nagsasabi na "Gabos na medyos ginibo ngani siya maligtas alagad mayong binungang marahay na resulta... An mga paramediko pigpatunayan an pagkagadan kan presong si Navalny." Si Kira Yarmysh, an parataram ni Navalny, pigkumpirmar an kagadanan niya sa pagkasunod na aldaw, asin pighurot na ibalik an hawak niya sa pamilya. Bago pa siya kan siya magadan, si Navalny nagpahiling sa hospital ta nagrereklamo huli sa malnourishment asin ibgang mga mate-mate resulta kan maltrato saiya sa preso. An saiyang bangkay ibinalik sa saiyang ina kan 24 Pebrero 2024. Kan 27 Pebrero 2024, si Vasily Dubkov, abogado ni Navalny, madalian pigdetenir sa Moscow huli soboot sa paglapas kan inapod na "public order", ining lakdang na ini bilang parte kan padagos na pagpersegir sa mga kakampi ni Navalny asin kan Anti-Corruption Foundation kan mga otoridad na Ruso.

Toltolan

Kategorya: Mga oposiyon sa gobyernong Ruso